open-index/open-wikipedia-markdown huggingface dataset:
Raimo Kauppinen

**Raimo Kalevi Kauppinen** (17. huhtikuuta 1936 – 22. joulukuuta 2001) oli suomalainen jalkapalloilija.

Välihyökkääjänä ja tukimiehenä pelannut Kauppinen edusti urallaan Joensuun Palloseuraa 1958–1959, Helsingin Jalkapalloklubia 1960–1968 ja 1971 sekä Kiffeniä 1969–1970. Hän voitti HJK:ssa Suomen mestaruuden 1964 ja Suomen Cupin 1966. Kaikkiaan Kauppinen pelasi kymmenen kauden aikana 135 pääsarjatason ottelua, joissa hän teki 15 maalia. Vuonna 1966 Kauppinen pelasi maajoukkueessa yhden A-maaottelun.

Pelaajauran jälkeen Kauppinen ryhtyi valmentajaksi ja hänestä tuli HJK:n päävalmentaja kaudeksi 1972. Tämän jälkeen Kauppinen vastasi valmennuksesta yhdessä Kai Pahlmanin kanssa 1973–1974, Aulis Rytkösen kanssa 1975–1979, Martti Kuuselan kanssa 1981 ja Thure Sarnolan kanssa 1982. Noina vuosina HJK voitti kaksi mestaruutta ja yhden Suomen cupin. 

## Lähteet
The xx

**The xx** on Lontoossa vuonna 2005 perustettu indie pop -yhtye. Se julkaisi debyyttialbuminsa *[[xx (albumi)|xx]]* elokuussa 2009. Yhtye voitti Mercury Prize -palkinnon syyskuussa 2010.

Yhtyeen jäsenet ovat Romy Madley Croft, Oliver Sim sekä Jamie Smith. Kitaristi/kosketinsoittaja Baria Qureshin varmistettiin jättävän yhtyeen 11. marraskuuta 2009. The xx jatkoi toimintaansa kolmijäsenisenä.

Suomessa esikoisalbumi nousi virallisella listalla kymmenennelle sijalle viikolla 33/2010. Yhtyeen toinen albumi ilmestyi syyskuussa 2012.

## Diskografia
### Studioalbumit
**[[xx (albumi)|xx]]* (17. elokuuta 2009)
**[[Coexist]]* (11. syyskuuta 2012)
**[[I See You]]* (13. tammikuuta 2017)

### EP:t
* Tour Only EP (2010)
* iTunes Live from SoHo (2010)
* iTunes Festival: London 2010 (2010)
* The xxmas (2013)
* Hivern Remixes (2013)

### Singlet
**Basic Space* (3. elokuuta 2009)
**Crystalised* (18. elokuuta 2009)
**Islands* (2009)
**VCR* (2010)
* *Angels* (2012)
* *Chained* (2012)
* *Sunset* (2013)
* *Fiction* (2013)
* *On Hold* (2016)
**Say Something Loving* (2017)
**I Dare You* (2017)
**Dangerous* (2017)

### Musiikkivideot
**Basic Space* (2009
**Crystalised* (2009)
**Islands* (2010)
**VCR* (2010)
**Chained* (2012)
**Fiction* (2013)
**On Hold* (2016)
**Say Something Loving* (2017)
**I Dare You* (2017)

## Lähteet

## Aiheesta muualla

*Yhtyeen kotisivu
*
*
Pangea Software

**Pangea Software** (tai "Pangeasoft" ) on vuonna 1987 perustettu tietokonepelejä valmistava yritys, jonka toimipaikka on Austinissa, Texasissa. Se valmistaa pelejä ainoastaan Applen käyttöjärjestelmille (Mac OS 9, Mac OS X ja iOS). Sen pelit ovat koko perheen pelejä eli niissä ei juurikaan ole väkivaltaa. Apple on myös myynyt joitakin pelejä käyttöjärjestelmiensä mukana.

## Tähän mennessä julkaistut pelit

* Xenocide (1987)
* Firefall Arcade (1993)
* Power Pete/Mighty Mike (1995)
* Gerbils (1996)
* Weekend Warrior (1996)
* Nanosaur (1998)
* Bugdom (1999)
* Cro-Mag Rally (2000)
* Otto Matic (2001)
* Bugdom 2 (2002)
* Enigmo (2003)
* Billy Frontier (2003)
* Nanosaur II: Hatchling (2004)
* Enigmo 2 (2006)
* Pangea Arcade (2006)

## Lähteet
* http://www.pangeasoft.net/

## Aiheesta muualla
* Profiili MobyGamesissä
Toyota Corolla Verso

**Toyota Corolla Verso** on Toyotan vuosina 2001–2009 valmistama keskikokoinen tila-automalli, joka korvasi Toyota Corolla Spacion. Japanissa mallin ensimmäistä sukupolvea myytiin edelleen **Corolla Spacio** -nimisenä. Se poistui Japanin markkinoilta vuonna 2007, jolloin sen korvasi Corolla Rumion. Euroopassa Corolla Versoa seurasi Toyota Verso.

## Toyota Corolla Verso E120 (2001–2007)

Ensimmäisen sukupolven Corolla Verso esiteltiin Japanissa keväällä 2001 Corolla Spacio -nimisenä. Euroopassa mallin ensiesittely oli saman vuoden syksynä Frankfurtin autonäyttelyssä. Auto perustuu samalle MC-pohjalevylle kuin esimerkiksi Toyota Corolla.

Japanin markkinoilla myytävä Corolla Spacio sai keväällä 2003 muun muassa uuden etusäleikön. Euroopassa tuli vuonna 2004 myyntiin mallin toinen sukupolvi, mutta Japanissa autoa myytiin vuoteen 2007 saakka, jolloin sen korvasi Toyota Corolla Rumion.
 

## Toyota Corolla Verso AR10 (2004–2009)

Toisen sukupolven Corolla Verso esiteltiin Geneven autonäyttelyssä keväällä 2004. Se perustui samalle pohjalevylle kuin edeltäjänsä. Malli oli suunniteltu erityisesti Euroopan markkinoita varten, eikä sitä myyty lainkaan Japanissa. Tanskassa oli saatavana tavarankuljetusversio nimeltään **Toyota SportsVan**.

Vuoden 2004 Euro NCAP -kolaritestistä Corolla Verso sai tulokseksi täydet viisi tähteä. 

Kesällä 2007 Corolla Verson ilmettä muokattiin uudella etusäleiköllä ja -puskurilla. 2,2-litraiseen dieselmoottoriin tuli hiukkassuodatin (DPF). 

## Lähteet

## Aiheesta muualla
R-105

**R-105** on neuvostoliittolainen kenttäradio. Ensimmäiset R-105-ryhmään kuuluvat radiot esiteltiin 1950-luvun alkupuolella. R-105-radioiden jälkeen esiteltiin R-105D-radiot, jotka olivat edellisiä kevyempiä sekä lopulta R-105M-radiot. Radioita on neljää eri tyyppiä: jalkaväkiradiot, tykistöradiot, ilmapuolustusradiot ja mekanisoitujen joukkojen komentoverkkoradiot.

Suomessa R-105M -radiota kutsuttiin *Hannekseksi*, ja se sai myöhemmin tyyppimerkinnän LV-305. 

## Eri R-105M -tyypit
*R-105M, jalkaväkiradio, taajuusalue: 36–46,5 MHz
*R-108M, tykistöradio: 28–36,5 MHz
*R-109M, ilmapuolustusradio: 25,5–28,5 MHz
*R-114M, panssariradio: 20–26 MHz

Jokaisen R-105M-tyyppiin kuuluvan radion massa on 15 kg ja mitat 24 cm x 23 cm x 13 cm. Radiot ovat frekvenssimoduloituja ja niiden aaltoalue on jatkuva. Radioiden kantama on 6–8 km. R-105:t ovat alkaneet korvautua R-107:llä.

R-105 oli myös Suomen puolustusvoimien käytössä nimikkeellä LV 305.

## Lähteet
Ruijannokiperhonen

**Ruijannokiperhonen** (*Erebia medusa*) on täpläperhosten heimoon ja heinäperhosten alaheimoon kuuluva pienehkö päiväperhonen. Ruijannokiperhonen esiintyy palearktisella alueella ja siitä on kuvattu useita alalajeja. Laji on rauhoitettu Suomessa 1. lokakuuta 2009 alkaen.

## Levinneisyys

Ruijannokiperhosen nimialalaji (*Erebia medusa medusa*) esiintyy Keski- ja Etelä-Euroopan vuoristoista itään Vähään-Aasiaan ja pohjoisessa satunnaisesti Viroon asti. Alalaji *Erebia medusa polaris* esiintyy Fennoskandian pohjoisosissa. Muita alalajeja esiintyy Uralilla, Kaukasiassa ja Siperian kautta Amurille ja Kiinaan.

Fennoskandian alalaji esiintyy Norjassa ja Suomessa 68° pohjoispuolella. Suomessa lajia tavataan ajoittain runsaana Inarin–Utsjoen alueella ja yksi löytö on Enontekiöltä.

## Koko ja ulkonäkö

Ruijannokiperhosen etusiiven pituus on yleensä 19–25&nbsp;mm. Suomessa on mitattu siipien kärkiväliksi 33–41,5&nbsp;mm. Naaraat ovat keskimäärin koiraita kookkaampia. Siipien yläpinnan pohjaväri on koirailla tummanruskea, naarailla hieman vaaleampi. Kirjaukset ovat niukkoja. Siipiripset ovat yksiväriset. Siipien yläpinnalla on kärjen lähellä valkoteräinen kaksoissilmätäplä, jonka ympärillä on punakeltainen rengas. Tämän lisäksi siivissä on vaihteleva määrä täpliä riippuen alalajista. Naarailla täplät ovat usein isompia ja kirjaukset laajempia.

## Elinympäristö

Ruijannokiperhosen elinympäristöä ovat suomaasto, kosteat niityt ja avoin metsämaasto. Levinneisyysalueen pohjoisosissa laji esiintyy alangoilla, etelämpänä se on vuoristolaji, jota tavataan noin 2&nbsp;000 metrin korkeudelle asti.

Alalaji *Erebia medusa polaris* esiintyy tunturien koivuvyöhykkeessä ja joenvarsiniityillä, merenpinnan tasosta 200–300 metrin korkeudelle asti.

## Lentoaika ja elintavat

Lentoaika on toukokuusta heinäkuuhun riippuen esiintymisalueen leveysasteesta ja korkeudesta. Alalaji *Erebia medusa polaris* lentää Suomessa keskimäärin heinäkuun alkupuolella. Laji talvehtii toukkana kaksi kertaa, ensimmäisen kerran keskenkasvuisena ja toisen kerran täysikasvuisena.

## Ravintokasvi

Toukan ravintokasveja ovat lampaannata (*Festuca ovina*), rantanurmikka (*Poa palustris*) ja lehtotesma (*Milium effusum*).

## Lähteet

*
*

### Viitteet

## Aiheesta muualla
*Suomen Perhoset: Ruijannokiperhonen
*Ruijannokiperhonen (''Erebia polaris'')
*Perhosopas: Ruijannokiperhonen (''Erebia polaris'') 
*UniProt, Taxonomy: Erebia medusa
Iso (automerkki)

**Iso** oli italialainen automerkki, joka valmisti pientä Isetta-kääpiöautoa sekä nopeita GT-autoja 1950-luvulta 1970-luvulle. Tätä ennen yhtiö valmisti moottoripyöriä ja skoottereita. 1960-luvun alkupuolella merkki esitteli Torinon autonäyttelyssä Iso Rivoltan, 2+2-paikkaisen Gran Turismo -tyyppisen urheiluauton. Pian tämän jälkeen esiteltiin toinen malli Iso Grifo. Kummassakin mallissa käytettiin Chevroletin V8-moottoria. Yhtiö ajautui myöhemmin 1970-luvulla konkurssiin urheiluautotuotannon jäädessä vain 1&nbsp;700 kappaleeseen.

Autojen muotoilusta vastasivat italialaiset suuret muotoilijat Giorgetto Giugiaro, Bertone ja Ghia.

1990-luvulla on valmistettu kaksi prototyyppiä (Iso Grifo 90, Iso Grifo 96).

## Aiheesta muualla
*The history of Iso Rivolta
Kairanokiperhonen

**Kairanokiperhonen** (*Erebia disa*) on täpläperhosten heimoon ja heinäperhosten alaheimoon kuuluva keskikokoinen päiväperhonen. Suomen lajiston uhanalaisarvioinnissa 2010 se on luokiteltu vaarantuneeksi (VU).

## Levinneisyys

Kairanokiperhonen on levinnyt sirkumpolaarisesti Euroopan pohjoisosiin, Siperian vuoristoihin ja Pohjois-Amerikan pohjoisosiin. Skandinaviassa laji esiintyy noin 64° pohjoispuolella. Suomessa laji esiintyy Keski-Lapin pohjoisosista Lapin pohjoisosien matalimmille tuntureille. Erillishavaintoja on Kuusamosta ja Rovaniemeltä.

## Koko ja ulkonäkö

Kairanokiperhosen etusiiven pituus on yleensä 22–26&nbsp;mm. Suomessa on mitattu siipien kärkiväliksi 41–49&nbsp;mm. Etusiiven yläpuolella on koirailla neljä terätöntä mustaa silmätäplää, jotka ovat keltaisen renkaan ympäröimiä, naarailla renkaat ovat yleensä sulautuneet rajoiltaan epäselväksi postdiskaalijuovaksi. Takasiiven yläpuoli on yksivärinen tummanruskea ja kirjaukseton. Takasiiven alapuolella on selvä tumma keskijuova. Siipiripset ovat harmaan- ja ruskeankirjavia.

## Elinympäristö

Kairanokiperhosen elinympäristöä ovat suomaasto, kosteat havumetsät ja tunturien koivuvyöhyke. Euroopassa laji esiintyy yleensä alangoilla ja alemmilla tuntureilla. Suomessa tyypillistä elinympäristöä ovat pienet metsän tai pensaikon ympäröimät varpuiset avosuot. Lajia suuresti muistuttava suonokiperhonen (*Erebia embla*) ei esiinny samantyyppisessä ympäristössä.

## Lentoaika ja elintavat

Lentoaika on kesä–heinäkuussa riippuen kesän säistä. Lentoaika Suomessa on yleensä heinäkuun alkupuolella. Laji talvehtii kahdesti toukkana.

## Ravintokasvi

Toukan ravintokasvi on tuntematon.

## Lähteet
*
*

### Viitteet

## Aiheesta muualla
*Suomen Perhoset: Kairanokiperhonen
*P. Pakkanen: Kairanokiperhonen (''Erebia disa'')
*LuontoPortti: Kairanokiperhonen (''Erebia disa'')
*Erebia disa
*ITIS: Erebia disa
Lapinnokiperhonen

**Lapinnokiperhonen** (*Erebia pandrose*) on täpläperhosten heimoon ja heinäperhosten alaheimoon kuuluva pienehkö päiväperhonen. Laji esiintyy palearktisella alueella.

## Levinneisyys

Lapinnokiperhosen levinneisyys ulottuu laikuttaisesti Keski- ja Etelä-Euroopan korkeisiin vuoristoihin, Fennoskandian vuoristo- ja tunturialueille, Kuolan niemimaalle sekä Keski-Aasiaan. Suomessa laji esiintyy suunnilleen napapiirin pohjoispuolella, paikoitellen etelämpänäkin Pudasjärvellä ja Kuusamossa.

## Koko ja ulkonäkö
 
Lapinnokiperhosen etusiiven pituus on yleensä 20–25&nbsp;mm. Suomessa on mitattu siipien kärkiväliksi 34,5–44,5&nbsp;mm. Siipien yläpuolen pohjaväri on koirailla harmahtavan ruskea, naarailla vaaleampi. Etusiipien yläpuolen postdiskaalialan ruskeankeltainen juova on leveä ja sen sisäreunassa on usein kapea tumma juova. Ruskeankeltaisen juovan keskellä on koirailla terättömiä mustia silmätäpliä. Takasiipien yläpuolella koirailla on yleensä muutamia mustia täpliä, mutta ne voivat myös puuttua kokonaan. Naarailla etusiiven yläpuolen täplät puuttuvat joskus ja takasiiven yläpuolelta ne puuttuvat yleisesti. Takasiiven alapuolen pohjaväri on koirailla hopeanharmaa, naarailla kellahtavanharmaa. Siinä on näkyvissä leveä keskijuova, jonka reunat erottuvat tummanruskeina ohuina juovina. Naarailla leveä keskijuova on usein tummempi kuin koirailla.

## Elinympäristö

Lapinnokiperhosen elinympäristöä ovat Keski- ja Etelä-Euroopassa vuoristojen kiviset rinteet ja alppiniityt 2&nbsp;000 metrin korkeudelta ylöspäin. Fennoskandiassa laji esiintyy tuntureiden koivuvyöhykkeessä ja niityillä, kangasmailla, soiden laitamilla ja jokivarsiniityillä.

## Lentoaika ja elintavat

Lentoaika on kesäkuun lopulta elokuun alkupuolelle riippuen esiintymisalueesta. Lentoaika Suomessa on keskimäärin kesäkuun lopulta heinäkuun puoliväliin. Laji talvehtii kahdesti toukkana.

## Ravintokasvi

Toukan ravintokasveja ovat nadat (*Festuca*) ja nurmikat (*Poa*).

## Lähteet

*
*

## Aiheesta muualla
*Suomen Perhoset: Lapinnokiperhonen 
*P. Pakkanen: Lapinnokiperhonen (''Erebia pandrose'')
*Luontoportti: Lapinnokiperhonen (''Erebia pandrose'')
*Perhosopas: Lapinnokiperhonen (''Erebia pandrose'')
*Iltalehti: Lapinnokiperhonen (''Erebia pandrose'') 
*UniProt, Taxonomy: Erebia pandrose
Hall Beach

**Hall Beach** () on pikkukylä Kanadassa, Nunavutin territoriossa, Qikiqtaalukin alueella. Kylän iniuktiittinimi Sanirajak tarkoittaa rantaviivaa. Kylän väkiluku on 654 (2006). Kylä sijaitsee tiettömällä alueella, ja ainoat liikenneyhteydet ovat vuosittaisen yhteysaluksen lisäksi lentokoneet. Kylän läheisyydessä sijaitsee Hall Beachin lentoasema.

## Historia
Alueella on ollut asutusta ainakin viimeisen tuhannen vuoden ajan. Ensimmäisen merkit ihmisasutuksesta ovat kylän lähistöllä sijaitsevat Thulen kulttuurin jättämät rakennusten rauniot. Ensimmäiset eurooppalaiset alueella olivat William Edward Parry ja hänen retkikuntansa, joka vietti talven 1822–1823 läheisessä Igloolikin kylässä. Hall Beach perustettiin virallisesti vuonna 1957 ja sinne rakennettiin Kanadan ilmapuolustuksen tutka-asema. 1960-luvulta lähtien kylään muutti useita inuiittiperheitä, johtuen valtion tukemasta asuntorakentamisesta ja kylässä sijaitsevista palveluista.

Vuonna 1971 Hall Beachista laukaistiin seitsemän Sandian Tomahawk -tyyppistä luotainrakettia, jotka saavuttivat 270 kilometrin korkeuden.

## Lähteet
Kugaaruk

**Kugaaruk** (, tunnetaan myös nimellä *Arviligjuaq*) on pikkukylä Kanadassa, Nunavutin territoriossa, Kitikmeotin alueella. Kylän tunnettiin ennen vuotta 2000 nimellä Pelly Bay. Kylän väkiluku on 688 (2006). Kylä sijaitsee tiettömällä alueella, ja ainoat liikenneyhteydet ovat vuosittaisen yhteysaluksen lisäksi lentokoneet. Kylän läheisyydessä sijaitsee Kugaarukin lentoasema.

Kugaarukissa on mitattu Kanadan kylmin viimaindeksi, −78 °C.

## Historia

Ennen eurooppalaisten saapumista alueelle, alueen inuiitit elivät paimentolaista elämää, asuen igluissa ja nahkaisissa teltoissa, liikkuen riistaeläinten perässä. Vuonna 1935 lähetystyötä tekevä katolilaisen kirkon isä Pierre Henri saapui alueelle ja rakensi alueen kivistä pienen kappelin ja talon, mutta huomasi pian ettei kivi soveltunut lämmönhukkansa vuoksi rakennusmateriaaliksi, joten hän muutti asumaan perinteiseen igluun ja käytti alkuperäisasukkaiden vaatetusta. Vuonna 1941 hän rakensi kivisen kirkon kylään ja säilyi tärkeänä vaikuttajana kylässä aina vuoteen 1965. Vuonna 1968 Kanadan valtio toi kylään 32 valmiiksi rakennettua asuntoa, alueen asukkaiden käyttöön.

## Lähteet
Kaisa Hela

**Kaisa Hela** (o.s. *Mattila*, s. 1. helmikuuta 1977 Jyväskylä) on suomalainen näyttelijä.

## Ura

Jyväskylässä syntynyt Hela opiskeli näyttelemistä Teatteri­korkea­koulussa vuodesta 1999 ja valmistui teatteri­taiteen maisteriksi vuonna 2003. Valmistumisensa jälkeen hän oli kiinnitettynä näyttelijänä Turun kaupunginteatterissa vuosina 2003–2005 ja Tampereen Työväen Teatterissa vuosina 2007–2014. Tampereella hän on näytellyt muun muassa Constanze Mozartia näytelmässä *[[Amadeus (näytelmä)|Amadeus]]* ja Karoliinaa musikaalissa *Vuonna 85*. Hän on ollut vierailevana näyttelijänä Espoon, Helsingin ja Hämeen­linnan kaupungin­teattereissa.

Hela on esiintynyt myös elo­kuvissa ja televisiossa. Hän on näytellyt Yle TV2:n sketsi­sarjassa *[[Kätevä emäntä]]*, lyhyt­elo­kuvissa *Epä­varmuus­tekijä*, *Kirkkaat kaakelit*, *Itsenäisyys­päivä* ja *Juhannus­yö* sekä pitkissä elo­kuvissa *[[Tyttö sinä olet tähti]]*, *[[Hyvä poika]]* ja *[[Kummeli V]]*. Alku­vuonna 2017 Hela oli näyttelijänä MTV3:n viihde­ohjelmassa *[[Putous]]*.

## Yksityiselämä

Muusikko Ykä Mattila (1948–2008) oli Kaisa Helan isä. Kaisa Helan puoliso on muusikko ja näyttelijä Heikki Hela. He menivät kihloihin keväällä 2012 ja avioituivat syys­kuussa 2015.

## Näytelmiä
### Turun Kaupunginteatteri

* *Medeia* (2003)
* *Tammien alla* (2004)
* *Veren häät* (204)
* *Pyhä keikka* (2004)
* *Kaislikossa suhiseev (2004)
* *Kauppamatkustajan kuolema* (2005)
* *Konkurssisirkus* (2005)
* *Let’s Musical!v (2005)

### Tampereen Työväen Teatteri

* *Tuhkimo* (2006)
* *Pähkähullu hotelli* (2007)
* *Loppuun asti lystikkäät* (2007)
* *Puheluita* (2008)
* *Amadeus* (2008)
* *Reviisori* (2009)
* *Komisario Koskinen* (2009)
* *Vuonna 85 Remix* (2009)
* *Susi sisällä* (2009)
* *Hellyyden ehdoilla* (2010)
* *Chigago* (2010)
* *Fanny ja Alexander* (2010)
* *Kaaos* (2011)
* *Maailmanlopun hautaustoimisto* (2011)
* *Vuonna 85 konsertti – Final Countdown* (2016)
* *Tytöt 1918* (2018)

### Muualla

* *Kissa kuumalla katolla* (2000, Suomen Kansallisteatteri)
* *Porvari nukkuu hyvin* (2001, KOM-teatteri)
* *Aurora* (2002, Espoon kaupunginteatteri)
* *Medeia* (2003, Q-teatteri)
* *Jättipotti* (2005, Hämeenlinnan Teatteri)
* *Vaimoke* (2006, Keski-Uudenmaan Teatteri)
* *Risto Räppääjä ja Pakastaja-Elvi* (2006, Linnateatteri)
* *There’s No Harri* (2012, Helsingin Kaupunginteatteri)
* *Miten menestyä vaivatta liike-elämässä* (2014, Helsingin Kaupunginteatteri)
* *Vuokravaimo* (2015, Tampereen Komediateatteri)
* *Käyttöohje kahdelle* (2016, Suomen Komediateatteri)
* *Sinisilmäisyydestä sakotetaan* (2016, Linnateatteri)
* *Linnan juhlat* (2018, Tampereen Komediateatteri)
* *Häpeä! - Nolo komedia* (2019, Tampereen Teatteri)
* *Le Coq - Taistelu ravintolasta* (2020, Helsingin Kaupunginteatteri)
* *Ms Domino* (2021, Linnateatteri)
* *Komisario Koskinen ja pahanpuhujat* (2022, Tampereen Komediateatteri)

Lähde:

## Filmografia

## Lähteet

## Aiheesta muualla

* 
* 
*
Etapit 12–21 Espanjan ympäriajossa 2009

**[[Espanjan ympäriajo 2009|Espanjan ympäriajon 2009]]** etappien 12–21 tulokset ja etappien jälkeiset kokonaistilanteet.

## Etapit
### Etappi 12 – 11. syyskuuta 2009, [[Almería]] – [[Alto de Velefique]], 179,3&nbsp;km

### Etappi 13  – 12. syyskuuta 2009, [[Berja]] – [[Sierra Nevada (Espanja)|Sierra Nevada]] 172,4&nbsp;km

### Etappi 14 – 13. syyskuuta 2009, [[Grenada]] – [[La Pandera]], 157&nbsp;km

### Etappi 15 – 14. syyskuuta 2009, [[Jaén]]–[[Córdoba]], 170,8&nbsp;km

### Etappi 16 – 15. syyskuuta 2009, Córdoba–[[Puertollano]], 170,3&nbsp;km

### Etappi 17 – 16. syyskuuta 2009, [[Ciudad Real]] – [[Talavera de la Reina]], 193,6&nbsp;km

### Etappi 18 – 17. syyskuuta 2009, Talavera de la Reina – [[Ávila]], 165&nbsp;km

### Etappi 19 – 18. syyskuuta 2009, Ávila – [[La Granja de San Ildefonso]], 179,8&nbsp;km

### Etappi 20 – 19. syyskuuta 2009, [[Toledo (Espanja)|Toledo]], 27,8&nbsp;km, henkilökohtainen aika-ajo

### Etappi 21 – 20. syyskuuta 2009, [[Rivas Vaciamadrid]] – [[Madrid]], 110,2&nbsp;km

## Lähteet
Herra Perrinin uusi elämä

**Herra Perrinin uusi elämä** (*The Fall and Rise of Reginald Perrin*) oli brittiläinen tilannekomediasarja, jota BBC esitti 1976&ndash;1979. Sarja pohjautui David Nobbsin romaaniin *The Fall and Rise of Reginald Perrin*. Nobbs myös käsikirjoitti sarjan.

Sarja kuvaa Leonard Rossiterin esittämän Reginald Perrinin keski-iänkriisiä, jonka seuraksena Perrin päätyy lavastamaan oman itsemurhansa. 

Rossiter kuoli vuonna 1984. Sarjalle tehtiin jatkoa ilman Reginald Perrinin hahmoa vuonna 1996, jolloin esitettiin seitsemän jakson mittaiseksi jäänyt *The Legacy of Reginald Perrin*. Vuonna 2009 sarjasta alkoi uusi versio, tällä kertaa nimeltään *Reggie Perrin*. Tässä versiossa Perrinin roolin näyttelee Martin Clunes.

## Roolit

## Lähteet
Taisto Miettinen

**Taisto Miettinen** (s. 20. kesäkuuta 1965) on suomalainen poliitikko ja urheilija. Hän on Kauniaisten historian ensimmäinen perussuomalainen kunnanvaltuutettu (kausi 2013–2016). Miettinen oli ehdolla eduskuntavaaleissa 2015. 

Miettinen on koulutukseltaan lakimies ja kauppatieteiden lisensiaatti. Hän on kirjoittanut kirjan *Veron minimointi yritysjärjestelyissä*.

## Muuta
Miettinen on voittanut eukonkannon maailmanmestaruuden vuosina 2009, 2010, 2011, 2012 , 2013 2017 ja 2022 (I kolmen peräkkäisen voiton tekijä), Eukonkannossa hänen kannettavanaan on ollut vuosina 2009-2017 Kristina Haapanen sekä vuonna 2022 Katja Kovanen. Miettinen on saavuttanut eniten eukonkannon MM-mitaleja (17 kpl) eukonkannon historiassa, ollen myös maailmanmestaruuden saavuttaessaan vanhin maailmanmestari (57v)

Vuonna 2013 lokakuussa hän voitti parinsa Rita Sairasen kanssa eukonkannon Pohjois-Amerikan mestaruuden Mainessa. Hän voitti saman kilpailun myös vuonna 2012, silloin parina oli Kristiina Haapanen. 

Miettinen on voittanut vesijuoksun maailmanmestaruuden 2004, rautakankikävelyn maailmanmestaruuden 2012, suosnorklauksen maailmanmestaruuden 2012, potkukelkkailun maailmestarruuden 2014 ja peltopilkin maailmanmestaruuden 2020 ja 2021. Hän on saavuttanut myös kultamitalit avantouinnin SM-kisoissa 2010 ja 2020, lumikenkäjuoksun SM-kisoissa 2010, 2011, 2012 ja 2014 sekä MM-hopeaa ja useita SM-mestaruuksia pikajuoksussa (ikämiehet). 

Miettinen on saavuttanut kaikkiaan 12 MM-mestaruutta, 24 MM-mitalia, 22 SM-mestaruutta, 40 SM-mitalia, 16 ulkomaiden mestaruutta sekä 26 ulkomaiden mestaruusmitalia, useita muita mestaruuksia ja ennätyksiä sekä kaksi maailmanennätysaikaa (vesijuoksu 50m ja eukonkanto 100m). Miettinen on voittanut myös mm. Suomen pelkokerroin -supermieskisan. Craveonline on nimennyt hänet maailman ällistyttävimmäksi tuntemattomaksi mestariksi nro 1 vuonna 2012. Miettinen on ollut Suomen kiinnostavin henkilö -kisan finalisti 2013.

Miettinen on esiintynyt lukuisissa koti- ja ulkomaisissa TV-ohjelmissa sekä ollut vieraana mm. Live with Kelly and Michael -show'ssa.

## Lähteet

## Aiheesta muualla
*Taisto Miettisen kotisivut
*Taisto Miettisen vaalikotisivut
*http://www.craveonline.com/sports/articles/192595-most-stupendous-unknown-champions
Terracina

**Terracina** on italialainen satamakaupunki, joka sijaitsee Tyrrhenanmeren rannalla, kaakkoon Roomasta. Kaupungissa asuu vajaat 50&nbsp;000 ihmistä.

## Historia

### Antiikki

Antiikin aikana paikalla sijainneen kaupungin alkuperäinen nimi oli *Anxur*. Se oli volskien tärkeimpiä asutuskeskuksia. Kaupungista tehtiin Rooman *[[colonia]]* eli sotilassiirtokunta vuonna 329 eaa. Roomalaisella kaudella kaupungin nimeksi tuli *Tarracina*. Sen lähellä olevalle kukkulalle rakennettiin ensimmäisellä vuosisadalla eaa. Juppiter Anxurille pyhitetty temppeli.

## Lähteet

## Aiheesta muualla

* Terracinan verkkosivut
Banana split

**Banana split** on jäätelöstä valmistettava jälkiruoka, joka nimensä mukaisesti sisältää banaania. Jäätelön ja banaanin lisäksi se sisältää usein kermavaahtoa, ananasta, vohvelia, mansikoita, pähkinöitä, suklaakastiketta ja kirsikoita. 

Banana splitin loi yhdysvaltalainen 23-vuotias David Evans Strickler vuonna 1904.

## Lähteet

## Aiheesta muualla
Pop-up Pirate

**Pop-up Pirate** on lapsille tarkoitettu peli, jossa on tarkoituksena laittaa tynnyrin näköiseen esineeseen miekkoja, joihin on erilliset reiät. Se pelaaja, joka työntäessään miekan pompauttaa merirosvon tynnyristä, häviää pelin. Peliä valmistaa Tomy ja se on kotoisin Japanista. Pelistä on julkaistu myös videopeli Wiille.
Valma

**Valma** on suomalainen naisen etunimi. Nimeä on arveltu alkuperältään luontoaiheiseksi, muunnokseksi unikkoa tarkoittavasta sanasta valmu.

Valman nimipäivä on 12. syyskuuta. Vuoden 2019 loppuun mennessä nimi on annettu 3&nbsp;201 henkilölle.  Lisäksi nimi on annettu alle 30 henkilölle muodossa Walma.

## Tunnettuja Valma-nimisiä
* Valma Jaakola, *Sisko Valkama* (1931–1996), kirjailija
* Valma Kivitie (1894–1967), toimittaja, radioselostaja, elokuvakriitikko ja kirjailija
* Valma Krank-Heikinheimo (1880–1955), kotitalousopettaja ja keittokirjojen tekijä
* Valma Yli-Vakkuri (s. 1935), kielitieteilijä ja professori

## Lähteet
Yhteishyvä

**Yhteishyvä** on S-ryhmän oma asiakasmedia, johon kuuluu Yhteishyvä- ja Samarbete-lehdet, yhteishyvä.fi-verkkosivusto sekä sosiaalisen median kanavia. Yhteishyvä-lehteen kuuluu myös reseptejä sisältävä Yhteishyvä Ruoka -osio.

Yhteishyvä on Suomen suurin aikakausmedia. Lehti tavoittaa yli kaksi miljoonaa suomalaista. Yhteishyvän verkkosivustolla on noin 300 000 vierailijaa viikossa.

Yhteishyvä-lehti ilmestyy neljä kertaa vuodessa, ja asiakasomistajat voivat noutaa sen S-Etukortilla veloituksetta S-ryhmän myymälöistä ja ruoan verkkokaupasta (S-kaupat). Ruotsinkielinen Samarbete-lehti ilmestyy myös neljä kertaa vuodessa. Yhteishyvää voi lukea digitaalisena lehden verkkosivuilla ilmaiseksi.

Yhteishyvän reseptit suunnitellaan S-kokeilukeittiössä. Yhteishyvän arkiruokareseptit auttavat noudattamaan ravitsemussuosituksia. Tästä on tehty ravitsemussitoumus Valtion ravitsemusneuvottelukunnalle kestävää kehitystä tukevaan sitoumus2050.fi-verkkopalveluun. S-kokeilukeittiössä laaditaan vuosittain pari sataa Yhteishyvän reseptiä. Lehden lisäksi reseptejä julkaistaan Yhteishyvä.fi-verkkopalvelussa.

Lehden toimituksellinen sisältö käsittelee sellaisia yhteiskunnallisia kysymyksiä, joihin S-ryhmä haluaa vaikuttaa ja jotka ovat kaupparyhmälle tärkeitä. Lisäksi lehdessä on suomalaisen kuluttajan elämäntapaan ja kuhunkin vuodenaikaan liittyviä lifestyle-sisältöjä. Lehti tarjoaa lukijalle inspiraatiota ja tukea ostopäätösten tekemiseen. 

Yhteishyvän verkkosivusto tarjoaa reseptien lisäksi inspiroivia ruokavideoita, ruokalistapalvelun, ihmisläheisiä tarinoita sekä mielenkiintoisia puheenaiheita niin vastuullisuudesta kuin ruokakeskustelusta. Verkkosivuilta löytää myös vinkkejä kodinhoitoon, harrastuksiin ja matkailuun. 

Yhteishyvän sisällöntuotannosta vastaa SOK. Lehti painetaan PunaMusta Oy:ssa. 

## Historiaa
Yhteishyvä sai alkunsa vuonna 1905, kun S-ryhmän asiakkaille perustettiin oma Yhteishyvä-lehti. Sen perustajana oli myöhempi toimitusjohtaja Jalmari Sahlbom, josta tuli päätoimittaja. Lehden alkuaikoina sen tavoitteena oli tukea osuuskauppojen toimintaa, tarjota apua arkeen ja toteuttaa kuluttajavalistusta. Vuosikymmenten varrella julkaisu on muuttunut sanomalehdestä aikakauslehden näköiseksi. 

## Lähteet

## Aiheesta muualla
* Yhteishyvän verkkosivut
* Yhteishyvä 1905-1916 Kansalliskirjaston digiaineistossa
Vilja (nimi)

**Vilja** on suomalainen naisen etunimi. Muinaissuomalaisena aikana se oli miehen nimi, mutta tuli 1800-luvun lopulla käyttöön naisen nimenä. Nimi johtuu ilmeisesti sanasta vilja, joka tärkeän viljelyskasviryhmän lisäksi tarkoittaa myös runsautta (esimerkiksi johdannaisessa *viljalti*). Toisaalta nimen alkuperä saattaa Suomessakin liittyä myös ruotsin ja muiden germaanisten kielten sanaan *vilja*, joka merkitsee tahtoa ja joka on Keski-Euroopassakin ollut käytössä miehen etunimenä 

Suomalaisessa almanakassa nimi Vilja on ollut vuodesta 1951 lähtien. Aluksi nimipäivä oli 27. elokuuta, mutta vuonna 1995 se siirrettiin nykyiselle paikalleen 12. syyskuuta. Digi- ja väestötietoviraston tietojen mukaan nimi Vilja oli vuoden 2019 loppuun mennessä annettu noin 2650 henkilölle, joista yli puolet on 2010-luvulla syntyneitä.

## Tunnettuja Viljoja

* Vilja-Tuulia Huotarinen (s. 1977), kirjailija
* Vilja Hägglund (1931–2016), psykoanalyytikko
* Vilja Lipsonen (s. 1978), jääkiekkoilija
* Vilja Eerika Tarkki (2004–2012), henkirikoksen uhri

## Lähteet
Western Academy of Beijing

**Western Academy of Beijing** (WAB; ) on Pekingissä toimiva länsimaiseen koulumalliin perustuva koulu. Koulu on perustettu vuonna 1994.  Koulussa toimivat päiväkoti, Elementary school (luokat 1-5), Middle school (luokat 6-8) ja high school (luokat 9-12). 

## Koulualue

WAB:in koulu alue koostuu EEC (Early childhood center, päiväkoti), Elementary Schoolin, Middle Schoolin ja High Schoolin omista rakennuksista sekä HUB:ista, jossa pidetään Middle ja High schoolilaisten teknologian, tieteiden ja taiteiden opetus. Koulusta löytyy lisäksi myös:

* Kolme kaksoisurheilukenttää
* Uimahalli (sisältää täysikokoisen ja lastenaltaan)
* Kuntosali (Adrenaline)
* Urheilukenttä
* Tenniskenttiä
* Ulko- ja sisäkoripallokenttiä
* Kiipeilyseiniä
* Sisällä amfiteatteri (High School)
* Kolme kirjastoa (ES: Sabina Brady, MS: Red Scroll, HS: Green Sky Studio)
* Tietokoneluokkia
* 40 tiedelaboratoriota
* Musiikkiluokkia ja studio (The Space)
* Teatteristudio (Out of the Box)
* Tanssistudio
* Äänieristetty äänitysstudio
* Erityisluokkia kuten kielet, teknologia, opetuskeittiöitä, taiteet sekä apuopetus
* Useita ruokaloita, kahviloita ja loungeja
* Useita puistoalueita
* Ulkoleikkialueet nuorimmille lapsille
* Kaksi täyttä teatteria (Blu theatre ja Founder's Theatre)

Koulun 2011 loppuvuodesta julkaistu kenttä on FIFA hyväksytty, ja sen sanotaan olevan Kiinan parhaita rugbykenttiä. Koulu suunnittelee sisäradan rakentamista kuplahalliin, rahoitukselle saatiin hyväksyntä 2013

## Teknologia
WAB tarjoaa 1:1 kannettava tietokone ympäristön (Luokat 1-12) koulualueen kattavalla langattomalla nettiyhteydellä. Kuudennesta luokasta lähtien oppilaiden tulee omistaa ome Apple kannettava. Koulu käyttää useita IT palveluja opetuksessa, mukaan lukien Moodle, PowerSchool ja WordPress blogit. Drupal-ylläpidetyt julkiset uutissivut ja yhteisösivut ovat myös tärkeä osa kouluelämää.
High Schoolin "Tiger Sports Network" tarjoaa livestream kuvaa high schoolin urheilukilpailuista sekä muista tapahtumista.

## WABX

WABX on WAB:in aktiviteettiohjelma joka tarjoaa urheilua ja useita muita aktiviteetteja. WAB osallistuu useisiin koulujenvälisiin urheilutapahtumiin, Kuten ACAMIS (Association of Chinese And Mongolian International Schools,) ISAC (International Schools Association in China), APAC (Asia Pacific Activities Conference) ja EARCOS. Urheilulajeja ovat: rugby, jalkapallo, tennis, sulkapallo, yleisurheilu, lentopallo, koripallo, maastojuoksu, pöytätennis, baseball ja softball. Taiteina ovat mm. teatteri (sis. vuosittainen lukion musikaali), orkesteri, taidekerhot ja bänditoiminta.

## Aiheesta muualla
* Koulun kotisivut
* WABX - WAB:in Aktiviteettiohjelma
* MyWAB, Yhteisöportaali
* eLianxi: WAB:in liikottainen uutiskirje 
* Moodle: Oppilaiden oppimateriaalit
Paneelikeskustelu

**Paneelikeskustelu** on useamman henkilön (yleensä 3–8) yleisön edessä käymä keskustelu. Keskustelulla on  yleensä johtaja, vetäjä tai juontaja, joka jakaa puheenvuoroja panelisteille. Paneelikeskustelulla voidaan mm. jakaa tietoa, etsiä ratkaisua ongelmiin tai muokata mielipiteitä. Paneelikeskustelu on myös paljon käytetty television asiaohjelman muoto, studioyleisön kanssa tai ilman.

Paneelikeskustelu voi alkaa vetäjän alustuksella, jossa hän esittelee aiheen, perustelee sen ajankohtaisuuden ja esittelee lyhyesti paneelin osanottajat. Osanottajat voivat myös itse (lyhyesti) esitellä itsensä.

Paneelikeskustelijoita ei saa olla liikaa, jotta keskustelu säilyy elävänä. Puhujat on hyvä sijoittaa niin, että heillä on katsekontakti – esimerkiksi puoliympyrä on toimiva ratkaisu. Paneelin vetäjä kertoo heille etukäteen pelisäännöistä, mm. että puheenvuorot on syytä pitää lyhyinä ja keskustelu vapaamuotoisena. Keskustelijoille voi lähettää etukäteen tiedon ajasta, paikasta, aiheesta ja näkökulmasta, muista osanottajista, teknisistä järjestelyistä (mikrofonit, kuvaus) jne.

Paneelikeskusteluun osallistuvat voivat kukin vuorollaan kertoa ajatuksensa käsiteltävästä aiheesta ja sen jälkeen keskustella siitä vapaasti. Osanottajat valitaan siten, että erilaiset mielipiteet pääsevät esiin. Edustettavana voivat olla esimerkiksi puolueiden, etujärjestöjen, opiskelijoiden, viranomaisten, tutkijoiden, asukkaiden ja muiden vastaavien aihetta tuntevien ryhmien edustajat. Keskustelussa jokaisen odotetaan kuitenkin kunnioittavan toisten näkemyksiä, vaikka ei niitä hyväksyisi.

Usein paneelin yhteydessä on myös niin sanottu *forum-vaihe*, jossa yleisö voi tehdä kysymyksiä ja käyttää puheenvuoroja. Kysymykset ohjataan sille paneelikeskustelijalle, joka on perehtynyt ao. aihepiiriin. Keskustelun vetäjä varautuu esittämään omia lisäkysymyksiä, jos yleisö ei niitä esitä. Paneelin lopussa puheenjohtaja tekee lyhyen yhteenvedon ja kiittää panelisteja ja yleisöä aktiivisesta keskustelusta.

## Erilaisia paneelikeskusteluja
Vaalipaneelissa ehdokkaat keskustelevat käsiteltävästä aiheesta. Yleisö saa näin informaatiota kunkin ehdokkaan mielipiteistä, persoonasta ja teeseistä.

Arviointipaneeli on esimerkiksi elintarvikealalla käytetty aistinvaraisen tutkimuksen menetelmä. Arviointipaneelin jäsenet ovat arviointiin koulutettuja henkilöitä. 

Arviointia tekevää paneelia voidaan käyttää musiikki- tai urheiluesitysten tuomarointiin. Tällaista ryhmää nimitetään myös raadiksi. Kuluttajaraati on koottu tuotteen käyttäjistä tai mahdollisista käyttäjistä (kohderyhmästä), ja se osallistuu kuluttajatutkimukseen.

Paneelishow on ulkoisesti paneelikeskustelua muistuttava television fiktiivinen viihdeohjelmatyyppi, joka perustuu sanavalmiiden julkisuuden henkilöiden käymään humoristiseen, enemmän tai vähemmän ennalta käsikirjoitettuun keskusteluun.

## Lähteet
Luettelo kalleimmista musiikkivideoista

Tällä sivulla on **lista kalleimmista [[musiikkivideo]]ista**. Michael Jacksonilla on eniten videoita kyseisellä listalla; yhteensä viisi. Hänen nimissään on myös kaikkien aikojen kallein musiikkivideo "Scream", joka on duetto hänen siskonsa Janet Jacksonin kanssa. Ayumi Hamasaki, Madonna ja Janet Jackson sijoittuvat listalle kolmesti. Wataru Takeishi ja Hype Williams ovat molemmat ohjanneet kolme listan videoista. MC Hammer esiintyy listalla kahdesti.

## Lähteet
Haikala

**Haikala** on osa Nurmijärven kunnassa sijaitsevaa Klaukkalan taajamaa. Haikalassa sijaitsee mm. Haikalan koulu ja Haikalan päiväkoti. Alue on erityisesti lapsiperheiden suosiossa.
Michelle Nolden

**Michelle Nolden** on kanadalainen näyttelijä. Hän on syntynyt Brantfordissa, Ontariossa, Kanadassa. Hän on näytellyt mm. elokuvissa ja televisiosarjoissa **', ''[[Num3rot]]'', ''[[Street Time]]'', **', *[[The Time Traveler's Wife]]*, *[[Men with Brooms]]* sekä ohjannut ja käsikirjoittanut *Loonieksi* kutsutun elokuvan.

Michelle on voittanut ACTRA Awardin sekä Gemini-palkinnon.

## Aiheesta muualla
*
Noormarkun vaakuna

**Noormarkun vaakuna** oli Noormarkun kunnan tunnus, jonka aihe viittaa vanhaan Oravajoen varteen 1800–luvulla rakennettuun rautaruukkiin.

Vaakunan selitys kuuluu: ”kultakentässä mustalla alasimella istuva punainen orava”. Vaakunan on suunnitellut Ahti Hammar, ja se vahvistettiin käyttöön 2. marraskuuta 1956. Se jäi epäviralliseksi kotiseutuvaakunaksi vuoden 2010 alussa, kun Noormarkku liittyi osaksi Porin kaupunkia.

## Lähteet
*
Daniel Navarro

**Daniel Navarro García** (s. 8. heinäkuuta 1983 Gijon, Espanja) on espanjalainen maantiepyöräilijä, joka menestyi aktiivivuosinaan ennen kaikkea etappikilpailuissa. Hän aloitti ammattilaisuransa Liberty Seguros-Würth -tallissa vuonna 2005 ja edusti samaa organisaatiota, uudelta nimeltään Astana vuoteen 2010 saakka. Kausilla 2011–2012 hän kilpaili Team Saxo Bank -joukkueessa, vuosina 2013−2018 Cofidis-tallissa, kaudella 2019 Katjuša-Alpecinissa, 2020 Israel Start-Up Nation -tallissa ja viimeisinä ammattilaiskausinaan 2021–2023 Burgos-BH-joukkueessa. Aktiiviuransa lopetettuaan hän siirtyi joukkueenjohtajaksi Illes Balears Arabay Cycling -talliin

Navarro sijoittui toiseksi Sveitsin ympäriajon mäkikirikilpailussa 2007. Seuraavana vuonna hän oli Saksan ympäriajon kokonaiskilpailussa neljäs ja Katalonian ympäriajossa viides. Espanjan ympäriajossa 2009 hän oli kolmastoista. Hän voitti Critérium du Dauphinén viidennen etapin 2010 ja Tour de l'Ain -kilpailun kolmannen osuuden 2012. Hän voitti 2013 yhden päivän Vuelta a Murcia -kilpailun ja sijoittui viidenneksi Critérium du Dauphinén kokonaiskilpailussa. Saman vuoden Ranskan ympäriajossa hän oli yhdeksäs. Espanjan ympäriajossa 2014 hän voitti 13. etapin ja oli kokonaiskilpailussa kymmenes. Ranskan ympäriajossa 2016 hän sijoittui seitsemännellä ja 12. etapilla kolmanneksi. La Route d'Occitanie -kilpailussa hän oli toinen 2018.

## Lähteet

## Aiheesta muualla
Ume

**Ume** tarkoittaa seuraavia:

* ume, eräästä udun muodosta aiemmin käytetty nimitys
* ume, japaninaprikoosin japaninkielinen nimi
* Ume (1915), japanilainen sotalaiva
* Ume (1944), japanilainen sotalaiva
* UME, Uumajan lentoaseman IATA-koodi
Seppo Heinola

**Seppo Juhani Heinola** (s. 31. toukokuuta 1944 Tampere) on suomalainen näyttelijä, teatteriohjaaja ja numerologi. Heinolalla on takana pitkä teatteriura eri kaupunginteattereissa, jonka lisäksi hän on usein esitelmöinyt Kabbalasta, gematriasta, symboliikasta ja numerologiasta. Hän on myös toiminut teatterinjohtajana, luovan ilmaisun opettajana ja ohjannut, dramatisoinut ja kirjoittanut näytelmiä niin ammatti- kuin harrastajateattereillekin. Heinola on myös kirjoittanut neljä tietokirjaa *Salaperäinen Shakespeare*, *Jälleensyntymä ja Raamattu*, *Numerologian ABD-kirja* ja *Mystinen Mannerheim*. Kaksi ensiksimainittua on voittanut Suomen Pienkustantajat ry:n tietokirjojen Sampo-palkinnon (1. sija) ja Kustannus Oy Rajatiedon vuoden 2003 palkinnon (1. sija).

## Teatteri

Heinolalla on ollut kiinnityksiä Vaasan, Joensuun, Rauman, Porin ja Rovaniemen kaupunginteattereihin.

## Filmografia
**Näyttelijäkuningatar* (1966) – kolmas maalainen
**Katoavaa Tamperetta* (1967), lyhytfilmi – Nottbeck
* *Lapsikullat* (1977), näytelmä, Yle TV2 – Juhani
* *Kaksi mesenaattia* (1978), dokumenttinäytelmä, Yle TV2 – Tikanoja
**[[Hirtettyjen kettujen metsä (elokuva)|Hirtettyjen kettujen metsä]]* (1986), elokuva – poropoliisi Hurskainen
**Visiitti* (1996), Yle TV2 – isä katsomossa
**[[Elämän suola]]* (1996), tv-sarja, Yle TV2 – Reino Kinkku
**[[Ei vanhene koskaan]]*, osa 7: Erehdys (1997),  Yle TV2 – syyttäjä
**[[Kotikatu]]* (1997), tv-sarja, Yle TV1 - seksologi
**[[Hovimäki]]* (2002), tv-sarja, Yle TV2 – pitäjän isäntä
**[[Turvetta ja timantteja]]* (2006), tv-sarja, Yle TV2 – tarkastaja Niukkanen
**Eilen ja viime viikolla* (2008) ,lyhytfilmi – naapuri

## Lähteet

## Aiheesta muualla

* Kotisivut 
* Polemiikkia Mannerheim -elokuvasta
Mailis

** Mailis ** on suomalainen naisen etunimi. Nimi tavutetaan epäsuomalaiseen sävyyn muodossa Ma-i-lis. Nimi on syntynyt yhdistelmänä nimistä Maija ja Liisa tai nimien lyhentymistä Mai ja Lis.

Mailiksen nimipäivä on 17. toukokuuta, samoin kuin Mailan ja Mailin. Vuoden 2019 loppuun mennessä nimi on Suomessa annettu 2&nbsp;354 henkilölle.

## Tunnettuja Mailiksia

* Mailis Lähteenmäki (s. 1944), suomalainen taidemaalari
* Mailis Reps, o.s. Rand (s. 1975), virolainen poliitikko ja ministeri
* Mailis Vaaja, oik. *Mailis Laaksonen* (1917–1995), suomalainen näyttelijä

## Lähteet
Radek Štěpánek

**Radek Štěpánek** (s. 27. marraskuuta 1978 Karviná, Tšekkoslovakia) on tšekkiläinen tennispelaaja. Hän on yltänyt Grand Slam -turnauksissa parhaimmillaan puolivälieriin Wimbledonissa 2006. Hän on myös yltänyt neljännelle kierrokselle Ranskan avoimissa 2008 ja Yhdysvaltain avoimissa 2009. Hän on voittanut urallaan kaksinpelissä viisi ja nelinpelissä 16 ATP-turnausta. Hän on ollut parhaimmillaan kaksinpelissä kahdeksantena maailmanlistalla. Štěpánekia valmentaa Petr Korda.

Štěpánek voitti urallaan ensimmäisen kerran kaksinpelin ATP-turnauksen Rotterdamissa helmikuussa 2006. Hän voitti loppuottelussa Christophe Rochusin eräluvuin 6–0, 6–3. Heinäkuussa 2007 hän voitti Los Angelesin turnauksen loppuottelussa James Blaken lukemin 7–6(7), 5–7, 6–2. Vuoden 2009 ensimmäisessä turnauksessaan Brisbanessa hän voitti loppuottelussa Fernando Verdascon lukemin 3–6, 6–3, 6–4. Kuukautta myöhemmin hän voitti San Josén turnauksen loppuottelussa Mardy Fishin lukemin 3–6, 6–4, 6–2. Viidennen turnausvoittonsa hän saavutti Washingtonin turnauksessa elokuussa 2011 voitettuaan loppuottelussa Gaël Monfilsin lukemin 6–4, 6–4.

Wimbledonin turnauksessa 2006 Štěpánek selviytyi puolivälieriin. Hän voitti ensin kolmieräisessä ottelussa Frank Dancevicin, sitten neljässä erässä Xavier Malissen sekä viidessä erässä Juan Carlos Ferreron ja Fernando Verdascon. Puolivälierissä hän hävisi Jonas Björkmanille lukemin 6–7(3), 6–4, 7–6(5), 6–7(7), 4–6.

Ensimmäisen nelinpelin ATP-turnausvoittonsa Štěpánek saavutti Prahassa vuonna 1999 parinaan Martin Damm. Tämän jälkeen hän on voittanut neljä muutakin nelinpeliturnausta Martin Dammin kanssa, neljä turnausta Leander Paesin kanssa, kolme voittoa Petr Luxan parina sekä yhden voiton Michal Tabaran, Jiří Novákin, Paul Hanleyn ja Tommy Haasin kanssa.

## Lähteet
* Štěpánekin tiedot ATP:n sivuilla
Ronny Turiaf

**Ronny Turiaf** (s. 13. tammikuuta 1983 Martinique) on ranskalainen koripalloilija.

Turiaf voitti junioreiden Euroopan-mestaruuden vuonna 2000. Syksyksi 2001 hän siirtyi Yhdysvaltoihin opiskelemaan sekä pelaamaan NCAA-seura Gonzaga Bulldogsin joukkueeseen. Vuonna 2005 NBA-seura Los Angeles Lakers varasi hänet, mutta pian tämän jälkeen hänellä todettiin vakava sydänvaiva, jonka korjaaminen vaati leikkauksen. Alle puoli vuotta leikkauksen jälkeen hän aloitti NBA-uransa. Hän pelasi kahden ja puolen kauden aikana Lakersissa 173 runkosarjaottelua ja 26 pudotuspeliä. Kaudella 2008–2009 Turiaf pelasi Golden State Warriorsin joukkueessa 79 runkosarjaottelua. Hän oli liigan torjuntatilastossa kolmas 2,1 torjunnalla ottelua kohden vaikka pelasi keskimäärin vain 21 minuuttia ottelussa.

Heinäkuussa 2010 Turiaf siirtyi New York Knicksiin osana pelaajakauppaa, jossa Warriors hankki David Leen. Hän pelasi Knicksissä vain kauden 2010–2011. Joulukuussa 2011, ennen työsulun lyhentämän kauden 2011–2012 alkua, hän siirtyi Washington Wizardsiin osana kolmen joukkueen välistä kauppaa. Hän ehti pelata Wizardsissa vain neljä ottelua ennen tammikuussa 2012 sattunutta käsivammaa, joka piti hänet sivussa usean viikon ajan. Maaliskuussa 2012 hän siirtyi niin ikään kolmen joukkueen välisessä kaupassa Denver Nuggetsiin, joka osti hänen sopimuksensa pian ulos. Myöhemmin saman kuun aikana hän teki sopimuksen Miami Heatin kanssa, jota edustaessaan oli voittamassa kesäkuussa 2012 NBA:n mestaruutta. Heinäkuussa 2012 hän teki sopimuksen Los Angeles Clippersin kanssa ja heinäkuussa 2013 Minnesota Timberwolvesin kanssa.      

Turiaf on edustanut Ranskan miesten koripallomaajoukkuetta EM-kilpailuissa vuosina 2003, 2007 ja 2009, MM-kilpailuissa vuonna 2006 sekä kesäolympialaisissa vuonna 2012.

## Lähteet

* Eurobasket 2009 – pelaajaprofiili 
* NBA:n pelaajaprofiili
* 
* 
*
Jodi Albert

**Jodi Albert** (s. 22. heinäkuuta 1983) on englantilainen näyttelijä ja laulaja. Hän esiintyi vuosina 2002–2004 *[[Hollyoaks]]*-sarjassa Debbie Deanin roolissa. Hän aloitti uransa jo varhain – kymmenvuotiaana hän esiintyi *[[Kurjat]]*-näytelmässä Lontoon Palace Theatressa. Musikaalisella urallaan hän oli jäsenenä Girl Thing -yhtyeessä, joka vuonna 2000 nousi Top 10 -listalle hitillään "Last One Standing".

Vuonna 2005 Albert voitti seksikkäimmän naisen British Soap Awardin. Hän myös oli *[[FHM]]*-lehden sadan seksikkäimmän naisen listalla vuosina 2003, 2004 ja 2005. 

Jodi Albert meni toukokuussa 2009 naimisiin Westlife-yhtyeen jäsenen Kian Eganin kanssa.

## Aiheesta muualla
*
Luettelo Yhdysvaltain myydyimmistä albumeista

Tämä on ** Yhdysvalloissa myydyimpien albumien luettelo**, joka perustuu RIAA:n tilastoihin. Kriteerit ovat, että albumi on täytynyt julkaista (mukaan lukien artistien omakustanteet) ja albumia täytyy olla myyty Yhdysvalloissa vähintään miljoona kappaletta. Korkein sijoitus listalla on 20–29-kertaista platinaa ja alin sijoitus 10–14-kertaista platinaa. Albumit on listattu sijoitusjärjestyksessä (myydyin ensin) ja julkaisupäivän mukaan (aikaisimmasta tuoreimpaan). Tämä lista sisältää kaikenlaiset albumit, mukaan lukien studioalbumit, kokoelmalevyt, eri artisteja sisältävät levyt, soundtrackit ja remix-albumit.

## 20–30 × platinaa

19. heinäkuuta 2009 Thrillerin myyntiluvut lähestyivät 30 miljoonaa USA:ssa, joka tekee albumista luultavasti ensimmäisen tripla-timantti albumin RIAA:n historiassa ennen vuoden loppua.

## 15–19 × platinaa

## 10–14 × platinaa

## Ennätyksiä USA:ssa

## Lähteet
Jumalageeni

**Jumalageeni** koskee oletusta uskonnollisuutta ohjaavista geeneistä. Geenitutkija Dean Hamerin mukaan uskonnollisuus ja käsitykset jumalasta ovat aivojen kemiallisten prosessien tulosta. Hänen mukaansa uskonnollisuutta ohjaa VMAT2-geeni, josta on olemassa kaksi erilaista muunnosta. Toinen muunnos on Hamerin tutkimusten mukaan huomattavasti yleisempi henkisesti suuntautuneilla ihmisillä kuin toinen. Ihmisen genomiprojektin (HUGO) johtaja Francis Collins on populaarikirjassaan *[[The Language of God|The Language of God - A Scientist Presents Evidence for Belief]]* (2007, Pocket Books, Simon & Schuster, UK) kritisoinut erittäin voimakkaasti nimenomaan Hamerin sensaationhakuista, tiedelehdissä julkaisematonta ja toistamatonta tutkimusta ko. VMAT2 (SLC18A2) -geenialueen polymorfiaa tuntien. Erityisesti Collins kritisoi sitä, että mm. Time-lehti nosti God Gene -kirjan etusivun jutuksensa. Scientific American -lehden kuvaavampaa otsikkoa lainaten hän nimesi kirjan: "A Gene That Accounts for Less Than One Percent of the Variance found in Scores on Psychological Questionnaires Designed to Measure a Factor Called Self-Transcendence, Which Can Signify Everything from Belonging to the Green Party to Believing in ESP, According to One Unpublished, Unreplicated Study."

## Lähteet
Philip Strong Humphrey

**Philip Strong Humphrey** (26. helmikuuta 1926 – 13. marraskuuta 2009) oli yhdysvaltalainen lintutieteilijä.

Humphrey väitteli filosofian tohtoriksi Michiganin yliopistossa vuonna 1955. Hän toimi Kansasin yliopiston luonnonhistoriallisen museon johtajana ja on Systematiikan ja ekologian emeritusprofessori.

Humphrey tutki eteläisen Etelä-Amerikan lintujen biologiaa ja eliömaantiedettä sekä Tulimaan arkeologiaa.

## Teoksia ja kirjoituksia
* *Birds of Isla Grande (Tierra del Fuego)*
* *The anatomy of the Labrador duck Camptorhynchus Labradorius (Gmelin)*
* *Glaciation and species richness of birds on austral South American islands* (1979), yhdessä Jaime E. Pefaurin kanssa
* *A new species of steamer-duck (Tachyeres) from Argentina* (1981), yhdessä Max C. Thompsonin kanssa
* *Taxonomy and identification of steamer-ducks (Anatidae : Tachyeres)*, yhdessä Bradley C. Livezeyn kanssa
* *Molts and plumages of flying steamer-ducks (Tachyeres Patachonicus)* (1982), yhdessä Livezeyn kanssa
* *Imperial shags and other birds of the Lago Géneral Vintter area, Chubut Province, Argentina* (1992), yhdessä Pamela C. Rasmussenin ja Julieta Muniz-Saavedran kanssa
* *Avifauna of three Holocene Cave deposits in Southern Chile* (1993), yhdessä Jaime E. Pefaurin ja Pamela C. Rasmussenin kanssa
* *Avifauna of a Beagle Channel archaeological site* (1994), yhdessä Pamela C. Rasmussenin ja Jaime E. Pefaurin kanssa.

## Lähteet
* Zoonomen 
* Biodiversity Heritage Library 
* Library Thing 
* National Library of Australia
O-Fenyleenidiamiini

**o-Fenyleenidiamiini** (C6H8N2) on aromaattinen kaksi aminoryhmää sisältävä amiini. Ainetta käytetään muun muassa orgaanisen kemian synteeseissä valmistettaessa heterosyklisiä yhdisteitä. o-Fenyleenidiamiini on isomeerinen m-fenyleenidiamiinin ja p-fenyleenidiamiinin kanssa.

## Valmistus
o-Fenyylidiamiinia valmistetaan pelkistämällä 2-nitroaniliinia eli o-nitroaniliinia. Pelkistäminen tapahtuu emäksisissä olosuhteissa sinkkijauheen ja etanolin seoksella. Syntynyt tuote puhdistetaan suolahapolla.

## Käyttö
o-Fenyleenidiamiinia käytetään fungisidien, lääkkeiden, korroosionestoaineiden ja väriaineiden synteesissä. Lisäksi ainetta käytetään rikin poistamiseen malmeista. Orgaanisen kemian synteeseissä yhdistettä käytetään muun muassa valmistettaessa kvinoksaliineja.

## Turvallisuus
o-Fenyleenidiamiini on silmien ja ihon ärsyyntymistä aiheuttava kemikaali. Aiheen hengittäminen tai nieleminen voi aiheuttaa ihon muuttumista väriltään siniseksi, huonovointisuutta, sekavuutta sekä kouristuksia tai tajuttomuuden. Veressä aine voi johtaa methemoglobiinin muodostumiseen. o-Fenyleenidiamiini voi olla karsinogeeninen eli syöpää aiheuttava yhdiste.

## Lähteet